— 61 — 



Botanikere og derfor ofte skrevne paa fremmede Sprog. I de senere Aar er 

 saadanne Afhandlinger blevne mere dominerende end tidligere, og Følgen deraf 

 har været, at „Botanisk Tidsskrift" i ringere Grad end ønskeligt har kunnet 

 læses med Udbytte af de mange Medlemmer, der ikke er faguddannede Bota- 

 nikere. Imellem disse Medlemmer har der derfor ogsaa ytret sig nogen Util- 

 fredshed, hvad der blandt andet har vist sig derved, at ikke faa nye Medlem- 

 mer snart har meldt sig ud igen. Bestyrelsen vil jo gærne være lydhør for 

 mange Medlemmers rimelige Krav om mere dansk og mindre specialiseret Stof, 

 medens den paa anden Side ikke ønsker at afvise specielle systematiske og 

 andre Afhandlinger, der stammer fra Danske eller som behandler dansk Materiale, 

 og som giver Tidsskriftet Værd i Udlandet. 



For om muligt at gøre Bet og Skel til begge Sider og undgaa almindelig 

 Kontingentforhøjelse har Bestyrelsen nu foreslaaet at udgive to Publikationer. 

 Den ene bevarer det gamle Navn „Botanisk Tidsskrift" og er Foreningens 

 Hovedorgan, da den særlig skal beskæftige sig med danske Forhold. Den 

 agtes udgivet med fire Hefter aarlig og vedbliver at være et videnskabeligt 

 Tidsskrift, men den skrives hovedsagelig paa Dansk og skal ikke indeholde Ar- 

 bejder om mere specielle Emner, med mindre de er af særlig Interesse for 

 Studiet af Danmarks Natur. Bestyrelsen fastholder, trods derom fremsatte Ind- 

 vendinger, at denne Publikation skal være Foreningens Hovedorgan og bære 

 Navnet „Botanisk Tidsskrift", men den indrømmer dog, at Kravet om dansk 

 Sprog ikke behøver at være absolut. 



„Botanisk Tidsskrift" sendes til alle Foreningens Medlemmer, og disse 

 betaler det sædvanlige Kontingent; Bestyrelsen havde foreslaaet dette nedsat, 

 men Nedsættelsen blev forkastet paa den ordinære Generalforsamling. 



Foreningens anden Publikation har været foreslaaet benævnt „Botaniske 

 Afhandlinger", men Bestyrelsen agter at foreslaa dette ændret til „Dansk Bo- 

 tanisk Arkiv". Det skal optage mere specielle Arbejder (paa fremmede Sprog 

 eller paa Dansk), som kun har Interesse for forholdsvis faa, eller hvis Form 

 gør dem vanskeligere tilgængelige for ikke specielt sagkyndige, og det agtes ud- 

 sendt i tvangfrie Hefter. Det vil især have Betydning overfor Udlandet, bl. a. 

 gennem Foreningens Bytning med fremmede Tidsskrifter; Medlemmerne kan 

 abonnere paa det imod at betale et ekstra Kontingent af 4 Kr. aarlig. 



Den Indvending har været fremsat, at Foreningen simpelthen kunde und- 

 lade at trykke saadanne mere specielle Afhandlinger; Bestyrelsen finder dog, 

 at danske Botanikeres Arbejder — ogsaa af speciel Art — bør kunne finde 

 Plads i Foreningens Publikationer, de eneste botaniske Tidsskrifter i Danmark. 



Det er Bestyrelsens Hensigt at søge „Botanisk Tidsskrift" udviklet til et 

 virkeligt Organ for Botaniken i Danmark, et Bindeled imellem alle danske 

 Mænd og Kvinder, der har alvorlig botanisk Interesse. Vil dette lykkes, er der 

 ingen Tvivl om, at Foreningen vil kunne faa flere Medlemmer, og dertil kan 

 vore Medlemmer hjælpe os ved at agitere for Foreningen i deres Bekendt- 

 skabskreds." 



Denne Redegørelse var trykt omsendt til Medlemmerne samtidig med 

 Generalforsamlingstilsigelsen. 



Dr. John af Kl er c ker, Mag. G. Christensen, Mag. Henning- 

 Petersen og Forstkandidat G. Sarau w gjorde forskellige Bemærkninger 

 til Bestyrelsens Forslag, men der stilledes ingen Ændringsforslag. 



Ved Afstemningen vedtoges alle Lovændringerne med Bestyrelsens 

 Underændringsforslag med 16 — 21 Stemmer for og 0 — 1 Stemme imod. 



9de Beretning fra Komiteen for den topografisk-botaniske 

 Undersøgelse i Danmark. 



(Afgivet paa Dansk Botanisk Forenings Generalforsamling d. 10. Februar 1912). 



I det forløbne Aar har Undersøgelsen lidt et stort Tab, idet Komi- 

 teens Sekretær, Mag. sc., Konsulent M. L. Mortensen døde den 3. De- 



